གནས་ཡུལ་དངོས་ནི།བསང་བརྔན་ལས།ཡུལ་ཅིག་དབུས་རུ་སྙིང་ཚལ་ན།།སྲིང་གཅིག་གངས་ཀྱི་རྡོ་རྗེགཡུ་སྒྲོན་མ།།ཞེས་དང་།རྒྱལ་བ་ཚངས་དབྱངས་རྒྱ་མཚོའི་གསང་རྣམ་ལས།ཀ་ཚལ་དགོན་པའི་སྐོར་ལམ་དུ་བུད་མེད་གཞོན་ནུ་མ་རྒྱན་ཆས་བཟང་པོ་བྱས་པ་ཞིག་དང་ཐུག་བྱུང་།།ཞེས་དང་།དེ་ནུབ་རྨི་ལམ་དུ་ལྷ་མོ་གཡུ་སྒྲོན་མའི་ཆོ་འཕྲུལ་ཡིན་པའི་རྟགས་བྱུང་།།ཞེས་གསུངས།དབུ་རུ་ཀ་ཚལ་དགོན་པའམ་མལ་གྲོ་གུང་དཀར་རྫོང་ཁོངས་སུ་གནས་ཡོད་པར་གསུངས་ཤིང་ཕར་ཆེར་བལྟས་ན་མལ་གྲོ་གུང་དཀར་རྫོང་གི་ལྷོ་ཤར་དུ་ཡོད་པའི་གངས་རི་དེ་མིན་ནམ་སྙམ་མོད་ས་མིང་དངོས་ནི་མ་ཤེས།